**ΠΡΟΣΚΛΗΣΗ ΓΙΑ ΕΠΙΛΟΓΗ ΕΞΕΡΧΟΜΕΝΩΝ ΦΟΙΤΗΤΩΝ ΓΙΑ ΣΠΟΥΔΕΣ ΣΤΟ ΠΛΑΙΣΙΟ ΤΟΥ ΠΡΟΓΡΑΜΜΑΤΟΣ ERASMUS+**

 **ΓΙΑ ΦΟΙΤΗΣΗ ΣΤΑ ΠΑΝ/ΜΙΑΜΕΛΗΤΗΣ ΣΥΜΜΑΧΙΑΣ ΠΑΝ/ΜΙΩΝ CIVIS ΤΟ ΑΚΑΔΗΜΑΪΚΟ ΕΤΟΣ 2023-24**

Όσοι φοιτητές (**από όλους τους κύκλους σπουδών**) ενδιαφέρονται να αξιοποιήσουν το **ERASMUS+/CIVIS** για να πραγματοποιήσουν σπουδές για το **ακαδημαϊκό έτος** **2023–2024** στα εξής Πανεπιστήμια:

1. **AIX-MARSEILLE UNIVERSITE (AIX-EN-PROVENCE ΚΑΙ ΜΑΣΣΑΛΙΑ, ΓΑΛΛΙΑ)**
2. **EBERHARD-KARLS-UNIVERSITAT TUBINGEN (TUBINGEN, ΓΕΡΜΑΝΙΑ)**
3. **ΤΟ ΠΑΝΕΠΙΣΤΗΜΙΟ ΤΟΥ SALZBURG**, **PARIS LODRON** **UNIVERSITAT** **SALZBURG** (**SALZBURG**, **ΑΥΣΤΡΙΑ**)

μπορούν να υποβάλλουν ηλεκτρονικά τις αιτήσεις τους **από τις 24 ΝΟΕΜΒΡΙΟΥ έως και 7 ΔΕΚΕΜΒΡΙΟΥ 2022.**

**Πίνακας** [**Συνεργαζόμενων Πανεπιστημίων ERASMUS+/CIVIS**](http://www.phed.uoa.gr/erasmus-civis/erasmus/synergazomena-eyrwpaika-panepistimia.html)  **2023-24**

**Προϋποθέσεις συμμετοχής των φοιτητών στο πρόγραμμα ERASMUS+ σπουδές**

Στη διαδικασία αιτήσεων και επιλογής μπορούν να συμμετάσχουν ΜΟΝΟ οι φοιτητές που πληρούν τις ακόλουθες προϋποθέσεις. Εάν κάποιοι φοιτητές δεν πληρούν τις προϋποθέσεις αυτές, δεν μπορούν να συμμετάσχουν στη διαδικασία αιτήσεων και επιλογής, έστω και αν δεν υπάρχουν άλλοι ενδιαφερόμενοι.

* **Προπτυχιακοί φοιτητές**:

α) Να είναι εγγεγραμμένοι τουλάχιστον στο δεύτερο έτος σπουδών τη στιγμή που υποβάλλουν την αίτηση.

Οι φοιτητές που βρίσκονται στο τελευταίο έτος φοίτησης ή είναι επί πτυχίω, έχουν δικαίωμα συμμετοχής μόνο αν οφείλουν ικανό αριθμό μαθημάτων, τα οποία να αντιστοιχούν τουλάχιστον σε 30 Πιστωτικές μονάδες (ECTS credits), ώστε να έχουν μεγαλύτερη δυνατότητα επιλογής μαθημάτων από το πρόγραμμα σπουδών του Πανεπιστημίου υποδοχής και αντίστοιχα αναγνώρισής τους στο ΕΚΠΑ.

* **Υποψήφιοι διδάκτορες:**

Να έχουν αιτιολογημένη εισήγηση της Τριμελούς Συμβουλευτικής Επιτροπής, στην οποία θα αναγράφεται το θέμα της διατριβής και θα βεβαιώνεται ότι το πρόγραμμα που θα ακολουθήσει ο υποψήφιος στο εξωτερικό θα αποτελέσει μέρος της ερευνητικής του εργασίας για την εκπόνηση της διδακτορικής του διατριβής καθώς και ότι θα προσμετρηθεί στον συνολικό χρόνο των σπουδών.

**Γλωσσομάθεια**

Οι φοιτητές πρέπει να έχουν **επίπεδο γλωσσομάθειας τουλάχιστον Β2** για τη γλώσσα διδασκαλίας των προσφερόμενων μαθημάτων του Πανεπιστημίου υποδοχής για τους εισερχόμενους φοιτητές Erasmus+/CIVIS. Η πιστοποίηση του επιπέδου γλωσσομάθειας γίνεται αποκλειστικά με την προσκόμιση των αντίστοιχων τίτλων.Οι τίτλοι που γίνονται δεκτοί είναι [αυτοί τους οποίους αναγνωρίζει το ΑΣΕΠ.](https://www.asep.gr/webcenter/content/conn/ucmserver/path/Enterprise%20Libraries/asep/%CE%88%CE%BD%CF%84%CF%85%CF%80%CE%B1/%CE%94%CE%B9%CE%B1%CE%B3%CF%89%CE%BD%CE%B9%CF%83%CE%BC%CF%8E%CE%BD%20%CE%91%CE%A3%CE%95%CE%A0/%CE%9C%CE%B5%20%CE%A3%CE%B5%CE%B9%CF%81%CE%AC%20%CE%A0%CF%81%CE%BF%CF%84%CE%B5%CF%81%CE%B1%CE%B9%CF%8C%CF%84%CE%B7%CF%84%CE%B1%CF%82/%CE%A0%CE%B1%CF%81%CE%B1%CF%81%CF%84%CE%AE%CE%BC%CE%B1%CF%84%CE%B1%20%CE%97%CE%A5%2C%20%CE%93%CE%BB%CF%89%CF%83%CF%83%CE%BF%CE%BC%CE%AC%CE%B8%CE%B5%CE%B9%CE%B1%CF%82/pararthma_glwssomatheias__12_2020_el_GR.pdf?lve) Φοιτητές που δεν κατέχουν το αντίστοιχο δίπλωμα όταν κάνουν αίτηση για μετακίνηση στο πλαίσιο του προγράμματος Erasmus+, δεν είναι επιλέξιμοι.

**Υποχρεωτικά κριτήρια επιλογής φοιτητών ERASMUS+/CIVIS**

Στη μοριοδότηση των φοιτητών λαμβάνονται υπ’ όψιν τα κριτήρια που ακολουθούν, κατά σειρά βαρύτητας:

**Προπτυχιακοί φοιτητές**

1. **Μέσος όρος βαθμολογίας**: Υπολογίζεται ο μέσος όρος βαθμολογίας του φοιτητή στα μαθήματα στα οποία έχει εξεταστεί επιτυχώς έως την τελευταία εξεταστική περίοδο.
2. **Ποσοστό ECTS** που έχουν συγκεντρώσει μέχρι την υποβολή της αίτησης (σύμφωνα με το σύνολο των μαθημάτων του προγράμματος σπουδών).
3. **Επίπεδο γνώσης της γλώσσας διδασκαλίας** στο Πανεπιστήμιο υποδοχής (τίτλος επιπέδου Β2 ή ανώτερου).

**Μεταπτυχιακοί φοιτητές**

1. **Βαθμός Πτυχίου**

2. **Μέσος όρος βαθμολογίας** με βάση την αναλυτική βαθμολογία του φοιτητή μετά την τελευταία εξεταστική περίοδο.

3. **Επίπεδο γνώσης της γλώσσας διδασκαλίας** στο Πανεπιστήμιο υποδοχής (τίτλος επιπέδου Β2 ή ανώτερου).

**Υποψήφιοι διδάκτορες**

1. **Βαθμός Πτυχίου**

2. **Βαθμός Μεταπτυχιακού Διπλώματος Ειδίκευσης**

3**. Επίπεδο γνώσης της γλώσσας διδασκαλίας** στο Πανεπιστήμιο υποδοχής (τίτλος επιπέδου Β2 ή ανώτερου).

**Διαδικασία Αίτησης συμμετοχής στο πρόγραμμα ERASMUS+/CIVIS**

Οι φοιτητές στον Πίνακα [Συνεργαζόμενων Πανεπιστημίων CIVIS](http://www.phed.uoa.gr/erasmus-civis/erasmus/synergazomena-eyrwpaika-panepistimia.html)  μπορούν να βρουν στα Πανεπιστήμια που προαναφέρθηκαν με κόκκινο χρώμα την αντίστοιχη ΣΧΟΛΗ ΕΠΙΣΤΗΜΗΣ ΦΥΣΙΚΗΣ ΑΓΩΓΗΣ ΚΑΙ ΑΘΛΗΤΙΣΜΟΥ και να επιλύσουν οποιαδήποτε απορία τους, επικοινωνώντας **με τον ακαδημαϊκό υπεύθυνο κ. Ιωάννη Γκιόσο** **ygiossos@phed.uoa.gr**

Στην ιστοσελίδα του CIVIS [**https://civis.eu/el/sxetika-me-to-civis/panepisthmia**](https://civis.eu/el/sxetika-me-to-civis/panepisthmia) υπάρχει παραπομπή στην ιστοσελίδα κάθε συνεργαζόμενου πανεπιστημίου.

Οι αιτήσεις πρέπει να υποβληθούν ηλεκτρονικά στην **κ. Παπακωνσταντίνου** **ppapakon@uoa.gr**

 **από τις 24 ΝΟΕΜΒΡΙΟΥ έως και 7 ΔΕΚΕΜΒΡΙΟΥ 2022.**

και να περιλαμβάνουν:

**A) Για τους προπτυχιακούς φοιτητές**

1. Αίτηση-Δήλωση επιλογής πανεπιστημίου υποδοχής (κατεβάζετε την αίτηση ΕΔΩ, τη συμπληρώνετε και την επισυνάπτετε στο e-mail σας\*)

2. Απλά αντίγραφα διπλωμάτων ξένων γλωσσών (αρκεί το τελευταίο δίπλωµα από κάθε γλώσσα).

*\* Ο μέσος όρος βαθμολογίας που αναφέρεται στην αίτηση θα δοθεί στην επιτροπή Erasmus από τη Γραμματεία της Σχολής*

**Β) Για τους μεταπτυχιακούς φοιτητές**

1. Αίτηση-Δήλωση επιλογής πανεπιστημίου υποδοχής (κατεβάζετε την αίτηση ΕΔΩ, τη συμπληρώνετε και την επισυνάπτετε στο e-mail σας\*)

2. Αντίγραφο πτυχίου

3. Απλά αντίγραφα διπλωμάτων ξένων γλωσσών (αρκεί το τελευταίο δίπλωµα από κάθε γλώσσα).

*\* Ο μέσος όρος βαθμολογίας που αναφέρεται στην αίτηση θα δοθεί στην επιτροπή Erasmus από τη Γραμματεία του ΠΜΣ*

**Γ) Για τους υποψήφιους διδάκτορες**

1. Αίτηση-Δήλωση επιλογής πανεπιστημίου υποδοχής (κατεβάζετε την αίτηση ΕΔΩ, τη συμπληρώνετε και την επισυνάπτετε στο e-mail σας)

2. Αντίγραφο πτυχίου

3. Αντίγραφο μεταπτυχιακού διπλώματος Ειδίκευσης

4. Απλά αντίγραφα διπλωμάτων ξένων γλωσσών (αρκεί το τελευταίο δίπλωµα από κάθε γλώσσα).

5. Αιτιολογημένη εισήγηση της Τριμελούς Συμβουλευτικής Επιτροπής, στην οποία θα αναγράφεται το θέμα της διατριβής και θα βεβαιώνεται ότι το πρόγραμμα που θα ακολουθήσει ο υποψήφιος στο εξωτερικό θα αποτελέσει μέρος της ερευνητικής του εργασίας για την εκπόνηση της διδακτορικής του διατριβής καθώς και ότι θα προσμετρηθεί στον συνολικό χρόνο των σπουδών του.

Οι φοιτητές του ΕΚΠΑ μπορούν να υποβάλουν αίτηση για να μεταβούν σε κάποιο από τα συμμετέχοντα Παν/μια για ένα από τα 2 εξάμηνα του ακαδ. έτους 2023-24. Η διάρκεια φοίτησης είναι ένα ακαδημαϊκό εξάμηνο. Μόνο οι υποψήφιοι διδάκτορες μπορούν, κατ΄ εξαίρεση, να συμμετάσχουν για μικρότερο χρονικό διάστημα (ελάχιστη διάρκεια δύο μήνες).

Οι φοιτητές μετά την επιλογή τους θα ενημερωθούν από το Τμήμα Ευρωπαϊκών και Διεθνών Σχέσεων (ΤΕΔΣ) του Πανεπιστημίου Αθηνών για την περαιτέρω διαδικασία που πρέπει να ακολουθήσουν για την επιχορήγησή τους (ηλεκτρονική αίτηση, κατάθεση δικαιολογητικών) με αποστολή ηλεκτρονικού μηνύματος.

**Άλλες πληροφορίες**

Υπενθυμίζεται ότι σύμφωνα με τους όρους του προγράμματος ERASMUS+η ελάχιστη διάρκεια

 σπουδών είναι τρεις μήνες και η μηνιαία επιχορήγηση για κάθε χώρα υποδοχής αναγράφεται

 στον παρακάτω πίνακα:

|  |
| --- |
| **Ποσό μηνιαίας επιχορήγησης**Το ποσό της μηνιαίας επιχορήγησης ERASMUS+ των φοιτητών που θα μετακινηθούν για σπουδές στα Πανεπιστήμια του CIVIS για το έτος 2023-2024 καθορίζεται ανάλογα με τη χώρα υποδοχής ως εξής: |
| **Ομάδα** | **Χώρα** | **Ποσό μηνιαίας επιχορήγησης (€/μήνα)** |
| **Ομάδα 1**Χώρες με υψηλό κόστος διαβίωσης | Δανία, Φινλανδία, Ιρλανδία, Ισλανδία, Λιχτενστάιν, Νορβηγία, Σουηδία, Ηνωμένο Βασίλειο, Λουξεμβούργο | **520** |
| **Ομάδα 2**Χώρες με μεσαίο κόστος διαβίωσης | Αυστρία, Βέλγιο, Γερμανία, Γαλλία, Ιταλία, Ισπανία, Ελλάδα, Κύπρος, Ολλανδία, Μάλτα, Πορτογαλία | **470** |
| **Ομάδα 3**Χώρες με χαμηλότερο κόστος διαβίωσης | Βουλγαρία, Κροατία, Δημοκρατία της Τσεχίας, Εσθονία, Λετονία, Λιθουανία, Ουγγαρία, Πολωνία, Ρουμανία, Σερβία, Σλοβακία, Σλοβενία, Δημοκρατία της Βόρειας Μακεδονίας, Τουρκία | **420** |

Επιπλέον χρηματοδότηση προβλέπεται από το πρόγραμμα ERASMUS+ για τους φοιτητές με λιγότερες ευκαιρίες με βάση οικονομικά και κοινωνικά κριτήρια.

Επίσης, επιπλέον χρηματοδότηση προβλέπεται για τους φοιτητές με Ειδικές Ανάγκες για την κάλυψη τυχόν επιπρόσθετων δαπανών κατά τη διάρκεια της κινητικότητας στο εξωτερικό.

Πληροφορίες για την επικοινωνία με τους υπευθύνους στα αντίστοιχα τμήματα των Ιδρυμάτων CIVIS στον πίνακα «Στοιχεία Επικοινωνίας Συνεργαζόμενων Πανεπιστημίων CIVIS» στην ιστοσελίδα του (ΤΕΔΣ) Τμήματος Ευρωπαϊκών και Διεθνών Σχέσεων του Πανεπιστημίου : <http://www.interel.uoa.gr/erasmus/civis.html>